Morten Mørland

Morten Mørland (født 1979) er en norsk illustratør og avistegner fra Tromøy i Aust-Agder. Han er kjent for sine politiske karikaturtegninger i London-avisen The Times.

Morten Mørland har graden Bachelor of Arts fra Surrey Institute of Art & Design i London. Han begynte sin karriere som avistegner i Agderposten i Arendal i 2000, og flyttet til England i 2002, hvor han begynte å tegne for The Times som 23-åring. I tillegg til The Times og Agderposten har han flere oppdragsgivere, blant andre GQ Magazine, Economist Magazine, Euromoney, Times Educational Supplement, Channel 4 News, SKY One, BBC Four, Breakthru Films, Atletico International Advertising, og Spill and Building Magazine. 

20. februar 2009 var han gjest i NRKs fjernsynsprogram Grosvold.

Britiske priser 
 2004: Best Newcomer («Beste nykommer»)
 2005: PCS Cartoon of the Year («Årets politiske tegning«)
 2007: Runner up PCS Cartoon of the Year («2.-plass – Årets politiske tegning»)
 2008: Low Trophy for Political Cartoonist of the Year («Årets politiske karikaturtegner»)
 2009: Cartoon Art Trust Award for Political cartooning («Årets politiske karikaturtegner»).

Referanser

Eksterne lenker 
 Morten Mørlands nettpresentasjon
 Intervju i Journalisten.no

Norske illustratører
Norske karikaturtegnere
Norske avistegnere
Personer fra Arendal kommune
Fødsler i 1979